Sweder von dem Bussche
Sweder von dem Bussche (ka Busche) oli Liivi ordu liige ja Grobiņa foogt aastal 1504. Swederi vanemaid pole teada, kuid ta pärines Vestfaalist Lippe lähedalt Detmoldist. Ka mitmed tema sugulased olid enne ja pärast teda Liivi ordu liikmed. Tema suguvõsa kuulus Vestfaali idaosa mõjukaimate hulka. 1486–1487 oli Sweder Tallinnas linnusekomtuur, 1504 on teda aga mainitud Grobiņa foogtina. Seejärel teated temast lõppevad.